**CONTRACT SUBSECVENT DE FURNIZARE DE PRODUSE**

**Nr.20296 / 27.02.2023**

**PREAMBUL**

**În temeiul prevederilor**:

* Legii nr. 98/2016 privind achiziţiile publice, cu modificările şi completările ulterioare;
* Ordonanței de Urgență nr. 46/2018 privind înființarea, organizarea și funcționarea Oficiului Național pentru Achiziții Centralizate, cu modificările şi completările ulterioare;
* Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările şi completările ulterioare;
* Hotărârii de Guvern nr. 119/2019 pentru aprobarea Normelor metodologice de aplicare a prevederilor Ordonanței de urgență a Guvernului nr. 46/2018 privind înființarea, organizarea și funcționarea Oficiului Național pentru Achiziții Centralizate și pentru modificarea anexei nr.1 la Hotărârea Guvernului nr. 502/2018.

și în baza Acordului-cadru centralizat încheiat de O.N.A.C. în numele şi pentru utilizatori, înregistrat cu nr. 1562/CN/08.02.2021, **s-a încheiat prezentul contract subsecvent de furnizare de combustibili pentru parcul auto (benzină și motorină), cu alimentare pe bază de carduri, coduri CPV principale: 09132100-4, Benzină (Rev.2) şi 09134200-9, Motorină (Rev.2), cod CPV secundar: 30163100-0, Carduri pentru cumpărat combustibili (Rev. 2),** între:

# PĂRȚILE CONTRACTULUI SUBSECVENT

**Utilizatorul INSTITUȚIA PREFECTULUI – JUDEȚUL OLT**, cu sediul în Județul Olt, Loc. Slatina, Bd. A.I.Cuza nr. 12A, cod fiscal 4394854, cont RO22 TREZ 23A5 1010 3200 105X, deschis la Trezoreria Slatina, **reprezentat prin Florin- Constantin HOMOREAN, funcția - PREFECT**, în calitate de **Achizitor,** pe de o parte,

și

**OMV PETROM MARKETING S.R.L.,** cu sediul în municipiul București, Sector 1, str. Coralilor, nr. 22, înregistrată la Oficiul Registrului Comerțului de pe lângă Tribunalul București sub nr. J40/10637/20.10.1998, cod unic de înregistrare fiscală RO11201891, capital social: 894.300.000 lei, telefon +40 800080077, e-mail: omvpetrom@omv.com, cont IBAN RO78 TREZ 7005 069X XX00 1089, deschis la Trezoreria Municipiului București, reprezentată legal prin **Dănuţ Gabriel TRIFU** – împuternicit legal**,** *în calitate de* **Furnizor,** pe de altă parte,

# cu respectarea următoarelor clauze:

* 1. **DEFINIŢII**

În prezentul contract subsecvent următorii termeni vor fi interpretaţi astfel:

1. ***Achizitor și Furnizor* -** părțile contractante, așa cum sunt acestea denumite în prezentul contract subsecvent;
2. ***Act Adițional* -** document prin care se modifică termenii și condițiile prezentului contract subsecvent, în condițiile Legii nr. 98/2016 privind achizițiile publice, cu modificările și completările ulterioare.
3. ***Caiet de sarcini* -** documentul cuprinzând în detaliu specificațiile tehnice ale produselor care fac obiectul contractului subsecvent.
4. ***Caz fortuit* -** Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
5. ***Utilizator –*** structura/entitatea la adresa căreia se face livrarea produselor și care va recepționa efectiv produsele,
6. ***Combustibili –*** carburanți (benzină și motorină) pentru parcul auto al utilizatorilor/beneficiarilor,
7. ***Card* -** Suport de informatie standardizat (cu banda magnetica și/sau CIP) securizat cu cod PIN, utilizat pentru alimentarea combustibililor din staiile de distributie ale Operatorului economic;
8. ***Contract subsecvent* -** actul juridic încheiat între utilizator în calitate de Achizitor și promitentul Furnizor declarat câștigător ca urmare a etapei de reluare a competiției în calitate de Furnizor.
9. ***Conflict de interese*** – orice situaţie influenţând capacitatea Furnizorui de a exprima o opinie obiectivă și imparțială sau care îl împiedică pe acesta, în orice moment, să acorde prioritate intereselor Achizitorului.
10. ***Data semnării* -** înseamnă data semnării prezentului contract subsecvent de către ultima dintre părțile semnatare.
11. ***Data intrării în vigoare*** – reprezintă momentul semnării contractului subsecvent în cazul în care nu rezidă obligația de constituire a garanției de bună execuție sau data prezentării dovezii de constituire a garanției de bună execuție.
12. ***Defecte* -** sunt orice defecte constatate la autovehiculele din dotarea utilizatorilor/beneficiarilor ca urmare unui raport de încercare/ expertiză tehnică efectuat(ă) de organisme abilitate cauzate de nerespectarea parametrilor tehnici calitativi ai combustibililor livrați de Furnizor la stațiile de distribuție ale Furnizorului, pe baza probelor prelucrate în prezența unor delegați ai ambelor părți contractante.
13. ***Forță majoră*** este orice eveniment extern, imprevizibil, absolut invincibil și inevitabil independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Acordului-cadru centralizat și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență***.***
14. ***În scris -*** reprezintă orice comunicare în formă scrisă, indiferent de modalitatea de transmitere (fax, poștă/ curierat, e-mail), însoțită de confirmare de primire.
15. ***Locul livrării*** cardurilor de combustibil ***–*** este destinaţia finală în cazul cardurilor de combustibil, adresa/adresele de livrare precizat(e) în documentaţia de atribuire sau nota de comandă unde Furnizorul trebuie să livreze cardurile respective.
16. ***Locul livrării*** combustibilului - stația de distribuție aparținând Furnizorului (afiliată, parteneră, etc) .
17. ***Ofertă*** – actul juridic prin care Promitentul-Furnizor şi-a manifestat voința de a se angaja, din punct de vedere juridic, în acest acord-cadru centralizat și cuprinde propunerea financiară, propunerea tehnică precum și alte documente care au fost menționate în documentația de atribuire.
18. ***Oficiul Naţional pentru Achiziţii Centralizate (O.N.A.C.)* -** unitate de achiziţii centralizate care încheie acordul-cadru centralizat în numele și pentru utilizatori.
19. ***Penalitate*** – suma de bani plătibilă de către una dintre părțile contractante către cealaltă parte în caz de neîndeplinire a obligațiilor din contractul subsecvent, în caz de neîndeplinire a unei părți a contractului subsecvent sau de îndeplinire cu întârziere a obligațiilor, astfel cum s-a stabilit prin documentele contractului subsecvent.
20. ***Prejudiciu*** – paguba produsă Utilizatorului de către Furnizor prin neexecutarea/ executarea necorespunzătoare ori cu întârziere a obligațiilor stabilite în sarcina sa prin contractul subsecvent.
21. ***Produse*** – combustibili, respectiv benzină și motorină, cu alimentare la pompă pe bază de carduri,în conformitate cu prevederile prezentului contract subsecvent,
22. ***Propunerea financiară* -** document al ofertei care cuprinde informaţiile referitoare la preţuri, tarife şi alte condiţii financiare şi comerciale necesare îndeplinirii condiţiilor specificate în documentaţia de atribuire.
23. ***Propunerea tehnică* -** document al ofertei elaborat pe baza cerințelor tehnice din caietul de sarcini.
24. ***Recepție cantitativă și calitativă* -** activitate care se finalizează cu întocmirea procesului verbal de recepţie cantitativă și calitativă încheiat la adresa utilizatorului/beneficiarului, prin care se confirmă/ infirmă furnizarea produselor conform ofertei.
25. ***Termenul de livrare a cardurilor* -** reprezintă termenl în care Furnizorul trebuie să livreze cardurile, conform celor precizate în oferta depusă raportat la cerințele din documentația de atribuire.
26. ***Termenii comerciali –*** de livrare vor fi interpretați conform INCOTERMS 2020 – Camera de Internațională de Comerț (CIC)

aa) ***Utilizatorul*** - Achizitorul pentru care și în numele căruia O.N.A.C achiziționează produse și servicii în sistem centralizat și care poate fi instituţie centrală, organism de drept public care funcţionează în subordinea, în coordonarea sau sub autoritatea instituţiei centrale ori în asociere de instituţii care cuprinde cel puţin o instituţie centrală sau un organism de drept public care funcţionează în subordinea, în coordonarea sau sub autoritatea instituţiilor centrale (*utilizatorul principal* ) sau orice altă autoritate contractantă1 care nu se incadrează în categaria celor anterior precizate (*utilizatorul secundar*).

bb)***Valoarea contractului subsecvent****-* este calculată pe baza cantităților care fac obiectul acestuia şi a prețurilor unitare ofertate (în urma reluării competiței) exprimate în lei/litru fără TVA. din care se deduce dicountul procentual.

cc) ***Valoarea facturii*** – reprezintă suma lunară plătită Furnizorului de către Achizitor ca echivalent al contraprestației sale.

dd) ***Zile*** – zile calendaristice, cu excepția situațiilor în care se prevede expres că sunt zile lucrătoare.

# INTERPRETARE

* + 1. În prezentul contract subsecvent, cu excepţia unei prevederi contrare exprese, cuvintele la forma singular vor include forma de plural şi vice versa, acolo unde acest lucru este permis de context.
    2. Clauzele şi expresiile vor fi interpretate prin raportare la întregul acord-cadru centralizat, respectiv contractul subsecvent.

# OBIECTUL CONTRACTULUI SUBSECVENT

* + 1. Obiectul contractului subsecvent îl reprezintă furnizarea produselor motorină, benzină pe bază de carduri pentru combustibili, fără plată în numerar, în condițiile prevăzute de Acordul cadru centralizat nr. 1562/CN/08.02.2021.
    2. Furnizorul se obligă să livreze cardurile pentru combustibili la adresa/adresele de livrare indicate de utilizatori în conformitate cu obligaţiile asumate prin documentele prevăzute la art. 5.1.
    3. Achizitorul se obligă să achiziţioneze produsele prevăzute la pct. 4.1 şi să plătească preţul convenit în prezentul contract subsecvent.

# DOCUMENTELE CONTRACTULUI SUBSECVENT

* + 1. Documentele contractului subsecvent sunt:

1. Caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare – Anexa nr. 1;
2. Oferta, respectiv propunerea tehnică şi propunerea financiară, inclusiv clarificările din perioada de evaluare – Anexa nr. 2;
3. Garanţia de bună execuţie, dacă este cazul – Anexa nr. 3 (după constituire);
4. Formular emitere card OMV PETROM - Anexa nr. 4;
5. Date identificare Client – Anexa nr. 5.
   * 1. Documentele menţionate la art. 5.1. sunt părţi integrante ale contractului subsecvent.

În caz de ambiguitate sau divergenţă, acestea trebuie să fie citite şi interpretate în ordinea mai sus menţionată.

**5.3.** În cazul în care, pe parcursul îndeplinirii contractului subsecvent, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

# VALOAREA CONTRACTULUI SUBSECVENT

* 1. Valoarea estimată a contractului subsecvent stabilit în baza prețurilor ofertate din data de **14.02.2023, la pretul de 5.77 lei/litru** este de **60.585,00 lei** fără Tva (**72.096,15 lei** Tva inclus)din care se deduce un discountde **10.5 %.** (Prețul de livrare efectivă al combustibililor este prețul la pompă și/sau a stațiilor partenere din data alimentării la care se aplică un discount unitar (benzină și motorină) de 10.5 %.
  2. Valoarea contractului subsecvent aferentă produselor specificate la art. 7 la prezentul contract subsecvent se va determina prin raportare la prețul /litru de combustibil la stația de distribuție din locul și ziua alimentării din care se deduce discountul procentual acordat de Furnizor pentru fiecare litru de carburant achiziționat (ca urmare a reluării competiţiei de către O.N.A.C).
  3. Furnizorul va acorda discount procentual de **10,5 % din preț/litru, inclusiv TVA, pentru orice sortiment de benzină sau motorină.**
  4. În situația utilizării cardurilor de combustibil în alte stații de distribuție cu care Furnizorul are încheiate convenții de colaborare prețul de achiziție al combustibililor care va fi facturat de Furnizor este cel valabil în respectivele stații în momentul alimentării din care se deduce discountul procentual acordat de Furnizor (ca urmare a reluării competiţiei de către O.N.A.C.).
  5. Discountul este valabil pe perioada derulării contractului subsecvent.

# CANTITATEA PRODUSELOR

* + 1. Cantitatea produselor care urmează a fi livrată în baza contractului subsecvent este de 3.750/litri motorină,6.750/litri benzină (*se va completa la semnarea contractului subsecvent cantitatea /fiecare sortiment în parte care va fi livrată*).

**7.2.** În situaţia în care livrarea cardurilor urmează să se facă la mai multe adrese, se va detalia la art. 18.1, cantitatea care va fi livrată pe fiecare adresă de livrare*.*

# FACTURARE ŞI PLĂŢILE CONTRACTULUI SUBSECVENT

* + 1. Furnizorul se obligă să factureze, în lei, cantităţile de motorină şi benzină alimentate, lunar.

**8.2** Plăţile care urmează a fi realizate în cadrul contractului subsecvent se vor face numai după emiterea facturii și a raportului centralizator detaliat (Anexă la factura fiscală), cu respectarea prevederilor legale în materie.

* 1. Plata contravalorii produselor furnizate se face, prin virament bancar, în baza facturii emisă de către Furnizor pentru suma la care este îndreptățit conform prevederilor contractuale.
  2. Plata produselor achiziționate şi recepţionate în condiţiile prevăzute în caietul de sarcini şi la art. 19, se va efectua de către Achizitor în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.
  3. Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Furnizorului, termenul de 30 (treizeci) de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii fiscale.

# AJUSTAREA PREŢULUI

* + 1. Pe parcursul îndeplinirii acordului-cadru centralizat nr. 1562/CN/08.02.2021, în condiţiile art. 221 din Legea nr. 98/2016 privind achizitiile publice, cu modificările şi completările ulterioare şi ale art. 164 alin. (4) din Normele aprobate prin H.G. nr. 395/2016, cu modificările şi completările ulterioare, ajustarea preţului este posibilă numai în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale al căror efect se reflectă în creşterea/diminuarea costurilor pe baza cărora s-a fundamentat preţul acordului-cadru centralizat sau a fluctuaţiilor necesare şi justificate, conform specificului pieţei petroliere (piaţă strategică), fluctuaţii care nu se pot supune niciunei periodicităţi.

**9.2** Actul Adiţional prin care se ajustează preţurile unitare ale contractului subsecvent în condiţiile prevăzute la art. 9.1. se va încheia după ajustarea preţului unitar al acordului-cadru de către O.N.A.C şi a comunicării Actului Adiţional de către O.N.A.C.

# DURATA CONTRACTULUI SUBSECVENT

* + 1. Prezentul contract subsecvent intră în vigoare la data semnării în cazul în care nu rezidă obligația de constituire a garanției de bună execuție sau la data prezentării dovezii de constituire a garanţiei de bună execuţie, dar nu mai târziu de 15(cincisprezece) zile lucrătoare de la semnarea contractului subsecvent de către ultima parte şi este valabil până la data de 31.12.2023

# GARANŢIA DE BUNĂ EXECUŢIE

* + 1. Furnizorul se obligă să constituie garanţia de bună execuţie valabilă pe întreaga perioadă de valabilitate a contractului subsecvent în termen de 5 (cinci) zile lucrătoare de la data semnării contractului subsecvent, de ambele părți, în cuantum de **3.029,25** reprezentând 5 % din valoarea fără TVA a contractului subsecvent (**doar pentru cantități a căror valoare cumulată per contract subsecvent depășește suma de 5000 lei).**
    2. Garanția de bună execuție se constituie în conformitate cu prevederile art. 40, alin. (1) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/sectorială/acordului-cadru din Legea nr. 98/2016 privind achizițiile publice, cu modificările și completările ulterioare, prin virament bancar sau printr-un instrument de garantare emis de o instituţie de credit din România sau din alt stat sau de o societate de asigurări, în condiţiile legii, care devine anexă la contractul subsecvent.
    3. Garanţia de bună execuţie va fi irevocabilă şi va prevedea că plata garanţiei de bună execuţie se va executa necondiţionat, respectiv la prima cerere a Achizitorului, pe baza notificării acestuia cu privire la culpa Furnizorului.

**11.4** În cazul în care valoarea garanției de bună execuție este mai mică de **5.000 de lei**, Achizitorul are dreptul de a accepta constituirea acesteia prin depunerea sumei în numerar la casieria Achizitorului.

* 1. În cazul prelungirii duratei de derulare a contractului subsecvent, Furnizorul are obligaţia de a prelungi valabilitatea garanţiei de bună execuţie.
  2. În cazul în care pe parcursul executării contractului subsecvent se suplimentează valoarea acestuia, Furnizorul are obligaţia de a completa garanţia de bună execuţie în corelaţie cu noua valoare a contractului subsecvent.
  3. Achizitorul are dreptul de a emite pretenţii asupra garanţiei de bună execuţie, oricând pe parcursul derulării contractului în limita prejudiciului dovedit, dacă Furnizorul nu îşi îndeplineşte obligaţiile asumate prin prezentul contract subsecvent. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Furnizorului, precizând totodată obligaţiile care nu au fost respectate și modul de calcul al prejudiciului.
  4. În situația executării garanției de bună execuție, parțial sau total, Furnizorul are obligația de a reîntregi garanția în cauză, raportat la restul contractului subsecvent rămas de executat**.**
  5. Achizitorul se obligă să restituie garanţia de bună execuţie de 3.029,25lei, în cel mult 14 ( paisprezece) zile de la data îndeplinirii de către Furnizor a tuturor obligaţiilor asumate prin contractul subsecvent şi a furnizării întregii cantităţi a produselor care fac obiectul contractului subsecvent şi/sau de la plata facturii finale, dacă nu e ridicată nicio pretentie, până la acea dată, asupra acesteia.

# MODIFICAREA CONTRACTULUI SUBSECVENT

* + 1. Părţile contractante au dreptul, pe durata îndeplinirii contractului subsecvent, de a conveni modificarea şi/sau completarea clauzelor contractului subsecvent, fără organizarea unei noi proceduri, prin Act Adiţional, în cazul în care aceasta nu reprezintă o modificare substanţială cu respectarea prevederilor art. 221 din Legea nr. 98/2016 privind achiziţiile publice, cu modificările şi completările ulterioare.
    2. Partea care propune modificarea contractului subsecvent are obligaţia de a transmite celeilalte Părţi propunerea de modificare a contractului subsecvent.
    3. În termen de maximum 15 (cincisprezece) zile de la primirea propunerilor de modificare a contractului subsecvent, se va transmite acceptul sau refuzul de modificare a propunerilor de modificare.
    4. Modificarea contractului subsecvent în condiţiile prevăzute de art. 12.1 se realizează cu notificarea prealabilă a O.N.A.C., iar răspunderea pentru modificările aduse este a Achizitorului. Modificarea contractului subsecvent se materializează prin încheierea unui Act Adiţional.

# OBLIGAŢIILE ACHIZITORULUI

* + 1. Achizitorul se obligă să achiziţioneze si să recepţioneze produsele furnizate, în termenul convenit, conform standardelor şi/sau performanţelor prezentate în propunerea tehnică, anexă la contractul subsecvent și în concordanță cu cerințele caietului de sarcini.
    2. Achizitorul se obligă să plătească preţul contractului subsecvent către Furnizor în termenul stipulat la art. 8.4, respectiv art. 8.5.
    3. Achizitorul se obligă să transmită către O.N.A.C. la adresa de e-mail: [andreea.bizgu@onac.gov.ro](mailto:andreea.bizgu@onac.gov.ro), copii după contractele subsecvente încheiate în baza acordului-cadru centralizat în termen de **maximum 5 (cinci) zile de la semnarea acestora de către părţi**.
    4. Achizitorul are obligaţia să înştiinţeze O.N.A.C. asupra oricăror nereguli, dificultăţi tehnice sau contractuale întâmpinate în execuţia contractelor subsecvente **în termen de 5 (cinci) zile de la apariția acestora**.
    5. Achizitorul are obligaţia să transmită în format electronic către O.N.A.C., documentul constatator emis conform prevederilor art. 166 alin. (5) din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin Hotărârea Guvernului nr. 395/2016, cu modificările și completările ulterioare, în termen de maximum 40 (patruzeci) de zile de la data emiterii documentului constatator.

**13.6** Achizitorul are obligaţia să transmită în format electronic către O.N.A.C. informații actualizate privind documentul constatator emis de acesta pentru neîndeplinirea obligațiilor contractuale de către Furnizor și dacă este cazul, pentru eventualele prejudicii, în termen de 3 (trei) zile de la momentul luării la cunoștință că situația de fapt care a stat la baza emiterii documentului respectiv trebuie modificată din cauze obiective.

**13.7.** Achizitorul se obligă să-şi instruiască personalul, care alimentează vehiculele pe baza cardurilor emise, în legătură cu regulile şi condiţiile de utilizare a cardurilor astfel încât acestea să nu fie pierdute, înstrăinate, furate sau deteriorate.

* 1. Achizitorul are obligaţia de a notifica Furnizorului, în scris, orice modificare a datelor sale de identificare sau a celor privind parcul auto pentru care s-au emis cardurile.
  2. Achizitorul se obligă să păstreze în siguranță cardurile aflate în folosința sa, astfel încât să ia toate măsurile ca acestea să nu fie pierdute, înstrăinate, furate sau deteriorate.

**13.10.** În situația în care Achizitorul intenționează să transfere cardurile unei alte persoane juridice va notifica acest lucru Furnizorului care va avea dreptul de a autoriza folosirea cardurilor de către noua persoană sau de a refuza această folosire.

* 1. Achizitorul se obligă să achite facturile în termen de 30 (trezeci) de zile de la primirea facturii, în condiţiile prevăzute la art. 8 din prezentul contract subsecvent.
  2. Dacă Achizitorul nu onorează facturile in termen de 30 (treizeci) de zile, respectiv în termenul convenit la pct. 13.11, atunci Furnizorul are dreptul de a sista livrarea produselor. Imediat după ce Achizitorul îşi onorează obligaţiile, Furnizorul va relua livrarea produselor în cel mai scurt timp posibil.

# OBLIGAŢIILE FURNIZORULUI

* + 1. Furnizorul se obligă ca produsele furnizate să respecte cerinţele tehnice şi calitatea prevăzută în caietul de sarcini şi propunerea tehnică, anexă la prezentul contract subsecvent.
    2. Furnizorul se obligă să furnizeze cardurile de combustibil în termenul convenit la art. 18.1. Cardurile vor fi transportate și livrate pe cheltuiala Furnizorului.
    3. În cazul în care Furnizorul nu respectă obligaţiile asumate prin prezentul contract subsecvent, Achizitorul are dreptul de a considera că Furnizorul nu are capacitatea de a răspunde solicitărilor acestuia şi notifică această situaţie O.N.A.C. în termen de maximum 5(cinci) zile lucrătoare de la data constatării.
    4. Furnizorul este răspunzător de siguranţa tuturor operaţiunilor utilizate pe toată durata contractului subsecvent.
  1. Furnizorul este responsabil pentru deținerea tuturor autorizațiilor și certificatelor/ rapoartelor de încercare/buletinelor de analiză (însoțite de traducere autorizată, dacă este cazul) necesare pentru furnizarea combustibilului conform legislației în vigoare.
  2. Furnizorul va asigura contravaloarea operațiunilor necesare repunerii în funcțiune a autovehiculelor din parcul auto al achizitorului, fără a se limita cele ocazionate de transportul, diagnosticarea, expertizarea etc. ca urmare a alimentării acestoara, din stațiile de distribuție ale Furnizorului, cu combustibili care nu respectă specificațiile tehnice din caietul de sarcini. Calitatea neconformă a produselor va fi stabilită de laboratoare omologate în baza probelor prelevate în prezența reprezentanților părților din rezervorul staţiei de unde a alimentat.
  3. Furnizorul se obligă să pună la dispoziția Achizitorului capturile video înregistrate de Furnizor, în cazul efectuării unor operaţiuni frauduloase sau pentru evitarea acestora (inclusiv alimentarea în canistre sau autovehicule particulare), cu respectarea prevederilor legale.
  4. (1) La solicitarea scrisa a Achizitorului, pentru cazurile de fraudă, Furnizorul va salva înregistrările video cu alimentările fiecărui autovehicul din parcul auto al acestuia, dacă o astfel de solicitare este transmisă în termenul legal reglementat la art. 14 din Anexa nr. 1 la *Hotărârea de Guvern nr. 301 din 11 aprilie 2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor și protecția persoanelor,* cu modificările și completările ulterioare, cu respectarea normelor speciale aplicabile.

(2) Înregistrările video, salvate în condiţiile alin. (1), vor fi puse la dispoziţia autorităţilor competente, în baza unei solicitări scrise din partea acestora.

* 1. Furnizorul se obligă să pună la dispoziţia Achizitorului documentele specifice necesare derulării contractului subsecvent.
  2. Furnizorul are obligaţia de a permite accesul on-line pentru Achizitor, pe bază de parolă încredinţată confidenţial, pentru ca acesta să poată verifica în timp real situaţia alimentărilor.
  3. (1) Furnizorul are obligaţia, ca în urma unei solicitări verbale, să blocheze în maxim 60 de minute cardul pentru care s-a emis o astfel de solicitare. Furnizorul este răspunzător pentru nerespectarea acestui termen şi implicit de prejudiciile pe care le poate suferi astfel Achizitorul solicitant. Pentru a fi valabilă solicitarea verbală de blocare a unui card, persoana solicitantă va trebui să enumere datele sale de identificare, ale Achizitorului, ale cardului, precum şi parola dată de Furnizor. Cererea verbală trebuie confirmată şi în scris de către Achizitor, în maxim 48 ore.

(2) În cazul în care Furnizorul nu primeşte în termenul precizat la pct. 14.11 (1)confirmarea scrisă, acesta poate debloca cardul fără a se pretinde acestuia despăgubiri.

* 1. În cazul în care un card este pierdut sau furat Furnizorul va proceda la anularea acestuia în aceleaşi condiţii ca cele enumerate la 14.11.
  2. În cazul în care cardul a fost furat/pierdut sau banda magnetică a acestuia s-a deteriorat, Furnizorul are obligaţia de a-l anula şi înlocui cu unul nou, în mod gratuit, imediat ce primește o cerere scrisă din partea Achizitorului.
  3. Furnizorul se angajează să păstreze confidenţialitatea informaţiilor furnizate de Achizitor pentru emiterea cardurilor, precum şi a celor privind tranzacţiile efectuate cu acesta şi stocarea în sistem, cu excepţia solicitărilor formulate de către autorităţile legal abilitate să aibă acces la aceste informaţii.
  4. Furnizorul este exonerat de orice responsabilitate în cazul în care nu a fost solicitat să blocheze cardul(rile) respectiv(e) în condiţiile menţionate la art. 14.11, iar cardul/cardurile respectiv(e) este/sunt folosite de persoane neautorizate de Achizitor şi/sau pentru alimentarea unor autovehicule care nu aparţin Achizitorului.
  5. Furnizorul se obligă să factureze cantităţile de motorină şi/sau benzină alimentate, lunar.
  6. Furnizorul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
  7. În situația în care Achizitorul nu poate utiliza cardul de combustibil Furnizorul se obligă să respecte modalitatea de decontare alternativă asumată în propunerea tehnică.

# 15. OBLIGAŢII PRIVIND DAUNELE-INTERESE ŞI PENALITĂŢI DE ÎNTÂRZIERE PENTRU NEÎNDEPLINIREA CULPABILĂ A OBLIGAŢIILOR

**15.1** Furnizorul se obligă să răspundă solicitării Achizitorului de a încheia contractul subsecvent. Dacă acesta refuză semnarea contractului subsecvent sau nu mai are capacitatea de a răspunde solicitărilor Achizitorului de a încheia contractul subsecvent, Furnizorul va suferi consecințele prevăzute în acordul-cadru centralizat pentru neîndeplinirea obligațiilor în sarcina lui, după cum urmează:

**(1)** Furnizorul în culpă datorează daune-interese calculate ca urmare a diferenţei rezultate dintre preţul ofertat de acesta în baza acordului-cadru centralizat şi preţul la care Achizitorul va achiziţiona efectiv întreaga cantitate a produselor ce fac obiectul contractului subsecvent;

**(2)** Daunele-interese datorate conform alin. (1) vor fi plătite de către Furnizor în termen de maximum 30 (treizeci) de zile de la data înștiințării primite din partea Achizitorului conform documentației justificative.

**15.2** În cazul prevăzut la art. 15.1., Achizitorul, în termen de 5 (cinci) zile lucrătoare de la constatarea situaţiei, informează O.N.A.C. şi solicită Promitentului-Furnizor situat pe locul următor să încheie contractul subsecvent.

**15.3** Dacă situaţiile prevăzute la art. 15.1 şi prevederile art. 15.2 nu pot fi aplicabile, Achizitorul are dreptul, până la organizarea de către O.N.A.C. a procedurii de atribuire centralizate potrivit art. 7 alin. (1) şi alin. (7) din H.G. nr. 119/2019, în conformitate cu prevederile art. 108 alin. (2) din H.G. nr. 395/2016, cu modificările şi completările ulterioare, să încheie cu alt operator economic un contract de achiziţie publică având ca obiect achiziţionarea aceloraşi produse care fac obiectul acordului-cadru centralizat doar în urma obținerii avizului în scris din partea O.N.A.C.

**15.4** În cazul în care Furnizorul nu îşi îndeplineşte din vina sa exclusivă, în termenul convenit, obligaţiile asumate faţă de Achizitor, acesta are dreptul de a calcula penalităţi Furnizorului echivalente cu dobânda legală penalizatoare, prevăzută la art. 3 alin. 2^1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu modificările şi completările ulterioare, pentru obligațiile contractuale neîndeplinite.

**15.5** În cazul în care Achizitorul, din vina sa exclusivă, nu îşi onorează obligaţiile de plată în termenul convenit, atunci Furnizorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

**15.6** Nerespectarea obligaţiilor asumate prin contractul subsecvent de către una dintre părţile semnatare, în mod culpabil, dă dreptul părţii lezate de a cere rezilierea acestuia unilateral şi de a pretinde plata de daune-interese.

**15.7** Încălcarea prevederilor art. 14, art. 16.1, art. 17, art. 27 din prezentul contract subsecvent dă dreptul Achizitorului la aplicarea pactului comisoriu, reglementat de art. 1553 alin. (2), teza finală din Legea nr. 287/2009 privind Codul Civil, republicată, cu modificările şi completările ulterioare, contractul subsecvent desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă.

# 16. CESIUNEA

**16.1** Furnizorul se obligă să nu transfere total sau parţial drepturile şi obligaţiile asumate prin prezentul contract subsecvent.

**16.2** Creanţele născute din prezentul contract subsecvent pot face obiectul cesiunii.

**16.3** Cesiunea va fi notificată Achizitorului în termen de 3 (trei) zile lucrătoare.

**16.4** Cesiunea nu afectează obligaţiile născute din prezentul contract subsecvent care vor

rămâne în sarcina părţilor contractante aşa cum au fost stipulate şi asumate iniţial.

**16.5** În cazul în care drepturile și obligațiile Furnizorului stabilite prin acest contract subsecvent sunt preluate de către un alt operator economic ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, Furnizorul poate să cesioneze oricare din drepturile şi obligaţiile care decurg din acordul-cadru centralizat, inclusiv drepturile la plată, doar cu notificarea Achizitorului şi a O.N.A.C. cu minimum 10 (zece) zile lucrătoare înainte de demararea procedurilor de preluare.

**16.6**  După primirea notificării prevăzută la art. 16.5**,** O.N.A.C. verifică îndeplinirea criteriilor de calificare şi selecţie stabilite iniţial în documentaţia de atribuire pentru atribuirea acordului- cadru centralizat de către operatorul economic care urmează să preia drepturile şi obligaţiile Furnizorului.

**16.7** O.N.A.C., în termen de 5 (cinci) zile lucrătoare de la primirea notificării prevăzută la art.16.5 finalizează evaluarea şi comunică Furnizorului şi Achizitorului dacă operatorul economic care urmează să îndeplinească drepturile şi obligaţiile Furnizorului îndeplineşte cerinţele de calificare şi selecţie stabilite iniţial.

# 17. CONFLICTUL DE INTERESE

* 1. Părțile semnatare vor lua toate măsurile necesare pentru a preveni sau îndepărta orice situaţie de conflict de interese care are sau poate avea ca efect compromiterea executării contractului subsecvent încheiat în baza acordului-cadru centralizat, în mod obiectiv şi imparţial.
  2. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. În situaţia apariței unui potențial conflict de interese Furnizorul notifică în scris Achizitorul în termen de 5 zile despre această situaţie.
  3. În cazul în care Furnizorul se află în situaţie de conflict de interese sau într-o situaţie care, deşi nu este considerată conflict de interese, are ca efect compromiterea executării contractului subsecvent şi cu bună știință sau din rea voință nu aduce la cunoștința Achizitorului această situație în termenul prevăzut la art. 17.2, aceasta dă dreptul Achizitorului de a rezilia contractul subsecvent cu notificare prealabilă și fără acordul Furnizorului.

# 18. LIVRAREA PRODUSELOR

**18.1** Furnizorul are obligaţia de a livra cardurile care fac obiectul contractului subsecvent în termen de **maximum 15 (cincisprezece) zile** la următoarea/următoarele adresă/adrese de livrare: **Jud.Olt, localitatea Slatina, Bd. A.I.Cuza nr.12A** *(se va înscrie adresa completă de livrare şi după caz, în situaţia în care sunt mai multe adrese de livrare se vor detalia şi numărul de carduri care urmează să fie livrate pe fiecare adresă în parte).*

**18.2** Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

**18.3** În cazul livrărilor parţiale, se va considera că obligaţia de livrare a fost îndeplinită integral în momentul în care toate produsele (cardurile) din cadrul tranşei respective au fost livrate şi recepţionate cantitativ şi calitativ, fapt materializat prin semnarea de către reprezentanţii autorizaţi ai Achizitorului şi Furnizorului a procesului-verbal de recepţie.

# 19. RECEPŢIA CANTITATIVĂ ŞI CALITATIVĂ A PRODUSELOR

**19.1** Recepţia cardurilor se va face la adresa de livrare a acestora de către Achizitor.

**19.2** Confirmarea de către Achizitor a faptului că produsele au fost livrate total și corespund cu specificațiile tehnice din caietul de sarcini și propunerea tehnică se face prin întocmirea de către Achizitor a unui proces-verbal de recepție cantitativă și calitativă care va fi semnat de către reprezentanţii săi.

**19.3** Recepţia cantitativă a carburanților va fi făcută de către utilizatorul cardului, la momentul alimentării autovehicolului, la stația de distribuție.

**19.4** Prevederile clauzelor 19.1 – 19.4 nu îl vor absolvi pe Furnizor de obligaţia asumării garanţiilor sau altor obligaţii prevăzute în contractul subsecvent.

# 20. INSOLVENȚĂ ȘI FALIMENT

* 1. În cazul deschiderii unei proceduri generale de insolvență împotriva Furnizorului, acesta are obligația de a notifica Achizitorul în termen de 3 (trei) zile de la deschiderea procedurii.
  2. Furnizorul are obligația de a prezenta Achizitorului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra contractului subsecvent și asupra livrărilor și de a propune măsuri, acționând ca un Furnizor diligent.
  3. În cazul în care Achizitorul intră în stare de faliment, în proces de lichidare sau se află într- o situație care produce efecte similare, acesta este obligat să acționeze în același fel cum este stipulat la clauza 20.1 din prezentul contract subsecvent.
  4. Nicio astfel de măsură propusă conform celor stipulate la clauza 20.2 din prezentul contract subsecvent, nu poate fi aplicată, dacă nu este acceptată, în scris, de Achizitor.

# SUSPENDAREA CONTRACTULUI SUBSECVENT

* 1. În cazul în care executarea contractelor subsecvente este viciată de erori substanţiale sau nereguli, sau de fraudă, Achizitorul/ va suspenda executarea contractului subsecvent.
  2. În cazul suspendării/sistării temporare a furnizării produselor, durata contractului subsecvent se va prelungi automat cu perioada suspendării/sistării.

# ÎNCETAREA CONTRACTULUI SUBSECVENT

* 1. Prezentul contract subsecvent încetează de drept prin ajungere la termen sau la momentul la care toate obligațiile stabilite în sarcina părților au fost executate.
  2. Achizitorul își rezervă dreptul de a rezoluționa/rezilia contractul subsecvent, fără însă a fi afectat dreptul de a pretinde plata unor daune sau alte prejudicii, dacă:

1. Furnizorul nu se conformează, în perioada de timp, conform notificării emise de către Achizitor, prin care i se solicită remedierea neconformității sau executarea obligațiilor care decurg din prezentul contract subsecvent;
2. Furnizorul subcontractează părți din contractul subsecvent;
3. are loc orice modificare organizațională care implică o schimbare cu privire la personalitatea juridică a Furnizorului, cu excepția situației în care asemenea modificări sunt realizate prin Act Adițional la prezentul contract subsecvent, cu respectarea dispozițiilor legale;
4. devin incidente oricare alte incapacități legale care să împiedice executarea contractului subsecvent;
5. Furnizorul eșuează în a furniza/menține/prelungi/reîntregi/completa garanțiile solicitate prin contractul subsecvent;
6. la momentul atribuirii contractului subsecvent, Furnizorul se afla în una dintre situațiile

care ar fi determinat excluderea sa din procedura de atribuire;

1. în situația în care contractul subsecvent nu ar fi trebuit să fie atribuit Furnizorului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
2. în cazul în care împotriva Furnizorului se deschide procedura falimentului;
3. Furnizorul a săvârșit nereguli sau fraude în cadrul procedurii de reluare a competiției sau în legătură cu executarea contractului subsevent, ce au provocat o vătămare Achizitorului.
   1. Furnizorul poate rezoluționa/rezilia contractul subsecvent fără însă a fi afectat dreptul de a pretinde plata unor daune sau alte prejudicii, în cazul în care:

* Achizitorul/ a comis nereguli sau fraude în legătură cu executarea contractului subsecvent care au provocat o vătămare Furnizorului.
* Achizitorul/ nu își îndeplinește obligațiile de plată a produselor furnizate din culpa sa în condițiile stabilite prin prezentul contract subsecvent.
  1. Rezoluțiunea/rezilierea contractului subsecvent în condițiile pct. 22.2 și pct. 22.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
  2. Prevederile prezentului contract subsecvent în materia rezoluțiunii/rezilierii contractului se completează cu prevederile în materie ale Codului Civil în vigoare.
  3. Achizitorul își rezervă dreptul de a denunța unilateral contractul subsecvent, în cel mult 15 zile de la apariția unor circumstanțe care nu au putut fi prevăzute la data încheierii contractului subsecvent, cu condiția notificării Furnizorului cu cel puțin 3 zile înainte de momentul denunțării.

# AMENDAMENTE ȘI MODIFICAREA CONTRACTULUI SUBSECVENT

**23.1** Părţile contractante au dreptul, pe durata îndeplinirii contractului subsecvent, de a conveni modificarea şi/sau completarea clauzelor contractului subsecvent, fără organizarea unei noi proceduri, prin Act Adiţional, în cazul în care aceasta nu reprezintă o modificare substanţială cu respectarea prevederilor art. 221 din Legea nr. 98/2016 privind achiziţiile publice, cu modificările şi completările ulterioare.

**23.2** Partea care propune modificarea contractului subsecvent are obligaţia de a transmite celeilalte Părţi propunerea de modificare a contractului subsecvent.

**23.3** În termen de maximum 15 zile de la primirea propunerilor de modificare a contractului subsecvent, se va transmite acceptul sau refuzul de modificare a propunerilor de modificare.

**23.4** Modificarea contractului subsecvent în condiţiile prevăzute de art. 12.1 se realizează cu notificarea prealabilă a Achizitorului iar răspunderea pentru modificările aduse este a Achizitorului. Modificarea contractului subsecvent se materializează prin încheierea unui Act Adiţional.

# FORȚA MAJORĂ/CAZUL FORTUIT

* 1. Forța majoră este cea constatată de o autoritate competentă.
  2. Forţa majoră exonerează părțile contractante de îndeplinirea obligațiilor asumate prin prezentul contract subsecvent, pe toată perioada în care aceasta acționează.
  3. Îndeplinirea contractului subsecvent va fi suspendată în perioada de acțiune a forței majore, dar fară a prejudicia drepturile ce Ii se cuveneau parților până la apariția acesteia.
  4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și sa ia orice măsuri care îi stau la dispoziție în vederea limitării consecințelor.
  5. Dacă forța majoră/cazul fortuit acționează sau se estimează că va acționa pe o perioadă mai mare de 15 (cincisprezece) zile, fiecare parte va avea dreptul să notifice celeilalte parți încetarea de plin drept a prezentului contract subsecvent, fară ca vreuna dintre parți să poată pretinde celeilalte daune-interese.
  6. Cazul Fortuit va însemna orice eveniment care nu poate fi prevăzut de părți și nici împiedicat de către acestea și care determină imposibilitatea acestora de a-și executa obligațiile contractuale, acesta fiind însoțit de un raport detaliat care va explica și justifica evenimentul care a determinat Cazul Fortuit.

# COMUNICĂRI

* 1. (1) Orice comunicare între părţi, referitoare la îndeplinirea prezentului contract subsecvent, trebuie să fie transmisă în scris.
  2. Orice document scris trebuie înregistrat atât în momentul transmiterii, cât şi în momentul primirii.
  3. Comunicările între părţi se pot face şi prin fax sau e-mail, cu condiţia confirmării în scris a primirii comunicării.

# PRELUCRAREA DATELOR CU CARACTER PERSONAL

* 1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, realizării scopului contractului subsecvent, precum și în scop statistic.
  2. Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract subsecvent.
  3. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.
  4. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
  5. Părțile contractuale se vor informa și notifica reciproc cu privire la orice încălcare a securității prelucării datelor cu caracter personal din prezentul contract subscevent, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucării Datelor cu Caracter Personal (A.N.S.P.C.D.C.P.), conform obligațiilor ce decurg din prevederile Regulamentului (UE) nr. 679/2016.
  6. Părțile contractuale, prin reprezentații desemnați să prelucreze datele cu caracter personal din actualul contract subsecvent și Acte Adiționale, în îndeplinirea scopului principal sau secundar al prezentului contract subscevent sau al Actelor Adiționale, vor întocmi evidențele activităților de prelucrare conform art. 30 din Regulementul (UE) nr. 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către A.N.S.P.D.C.P.

# CLAUZA DE CONFIDENȚIALITATE

* 1. Furnizorul se obligă prin semnarea prezentului contract subsecvent să efectueze toate diligențele și să se asigure de păstrarea confidențialității privind adresele de livrare sau alte date cu caracter confidențial aduse la cunoștință de către Achizitor, atât pe toată perioada derulării contractului subsecvent, cât și după încetarea acestuia.
  2. Achizitorul este obligat să comunice Furnizorului orice aspect referitor la caracterul confidențial privind adresele de livrare sau alte aspecte aflate sub incidența caracterului confidențial și să se asigure de respectarea acestor prevederi de către Furnizor.
  3. Nerespectarea clauzei de confidențialitate atrage după sine plata de daune-interese în conformitate cu legislația în vigoare.

# SOLUŢIONAREA LITIGIILOR

* 1. Părţile contractante vor depune toate eforturile pentru a rezolva pe cale amiabilă, prin tratative directe, orice situație litigioasă apărută în legătură cu îndeplinirea contractului subsecvent.
  2. În termen de maximum 5 (cinci) zile de la apariţia unui potențial litigiu, părţile se vor notifica reciproc în scris asupra conduitei adoptate, precum şi cu privire la soluţiile propuse pentru rezolvarea acestuia. Fiecare parte are obligaţia de a răspunde în termen de 5 (cinci) zile de la cererea transmisă de cealaltă parte referitor la soluţionarea pe cale amiabilă a disputei. În cazul în care vor considera necesar, părţile se pot întâlni în scopul soluţionării aspectelor divergente.
  3. Dacă după 5 (cinci) zile de la începerea acestor tratative directe, părţile nu reuşesc să rezolve în mod amiabil o divergenţă referitoare la contractul subsecvent, fiecare parte poate solicita ca disputa să se soluţioneze de către instanţele judecătoreşti competente, potrivit dispozițiilor legale în vigoare.

# LEGEA APLICABILĂ SI LIMBA CONTRACTULUI SUBSECVENT

**29.1** Legea care guvernează acest contract subsecvent şi în conformitate cu care acesta este interpretat este legea română**.**

**29.2** Limba prezentului contract subsecvent și a tuturor comunicărilor scrise va fi limba oficială a Statului Român, respectiv limba română.

# DISPOZIŢII FINALE

* 1. Prezentul contract subsecvent a fost încheiat în 2 exemplare originale, câte unul pentru fiecare parte.

**sau dacă este cazul,**

**30.2** Fiecare parte este de acord să semneze prezentul contract subsecvent cu semnatura electronică emisă de un Furnizor acreditat de servicii de certificare pentru semnătura electronică, şi este de acord ca această metodă de semnare este la fel de concludentă pentru intenţia părţilor de a fi ţinute de prezentul contract subsecvent ca şi cum ar fi semnat de către fiecare parte prin semnătura olografă.

|  |
| --- |
|  |

|  |  |
| --- | --- |
| **ACHIZITOR,** | **FURNIZOR,** |

**INSTITUȚIA PREFECTULUI – JUDEȚUL OLT OMV PETROM MARKETING SRL PREFECT prin Împuternicit**

**Florin – Constantin HOMOREAN Dănuț Gabriel TRIFU**

**Senior Expert KAM Sales Cards &Tender**

**SUBPREFECT**

**Cosmin FLOREANU**

**Avizat pentru legalitate**

**Şef Serviciu Verificarea Legalităţii**

**a Aplicării Actelor Normative,**

**Nicoleta ŞERBAN**

**VIZĂ C.F.P.**

**Cristina MANDA**